पाएं अपने शहर की ताज़ा ख़बरें और फ्री ई-पेपरडाउनलोड करें
जिला कलेक्टर राजेंद्र किशन रविवार को मलारना डूंगर कस्बे में पहुंचे तथा अधिकारियों को आवश्यक दिशा निर्देश दिये। कलेक्टर ने कस्बे के बाजार में जाकर जन अनुशासन पखवाड़ा की पालना का अवलोकन भी किया। इस अवसर पर तहसीलदार किशन मुरारी मीना थाना अधिकारी राकेश यादव भी मौजूद थे। इसके बाद कलेक्टर सामुदायिक स्वास्थ्य केंद्र पर पहुंचे। जहां चिकित्सक से अस्पताल में ऑक्सीजन सिलेंडर की उपलब्धता एवं बेड एवं कोरोना वायरस पॉजिटिव मरीजों की स्थिति एवं संख्या के बारे में पूछते हुए निर्देशित किया कि स्थानीय सी एच सी में पर्याप्त जगह, सुविधा एवं अनुकूल वातावरण होने के कारण 90% से अधिक ऑक्सीजन सेचुरेशन वाले मरीजों को स्थानीय सीएचसी में ही भर्ती कर उपचार किया जाए ताकि जिला अस्पताल में मरीजों की अनावश्यक तादाद नहीं बढे।
इसके अलावा होम आइसोलेशन में रहने वाले मरीजों से प्रतिदिन फोन, वीडियो कॉल के जरिए उनके स्वास्थ्य की जानकारी लेकर चिकित्सीय परामर्श भी दिया जाए। इस अवसर पर कलेक्टर ने उपस्थिति पंजिका का निरीक्षण कर कोरोना संक्रमित चिकित्सा कर्मियों की रिपोर्ट संलग्न कर रिपीट सैंपल करवाने सहित आवश्यक दिशा निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn